Document ID: 31993R1330

ΚΑΝΟΝΙΣΜΟΣ (ΕΟΚ) αριθ. 1330/93 ΤΗΣ ΕΠΙΤΡΟΠΗΣ της 28ης Μαΐου 1993 για την τροποποίηση του κανονισμού (ΕΟΚ) αριθ. 3824/92 για τον καθοριμό των τιμών και των ποσών που καθορίστηκαν σε Ecu, που θα τροποποιηθούν συνεπεία των νομισματικών επανευθυγραμμίσεων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 3813/92 του Συμβουλίου της 28ης Δεκεμβρίου 1992 για τη λογιστική μονάδα και τους συντελεστές μετατροπής που πρέπει να εφαρμόζονται στα πλαίσια της κοινής γεωργικής πολιτικής (1), και ιδίως το άρθρο 12 και το άρθρο 13 παράγραφος 1,
Εκτιμώντας:
ότι το άρθρο 1 του κανονισμού (ΕΟΚ) αριθ. 3820/92 της Επιτροπής της 28ης Δεκεμβρίου 1992 για τη θέσπιση μεταβατικών μέτρων ενόψει της εφαρμογής των προβλεπόμενων στον κανονισμό (ΕΟΚ) αριθ. 3813/92 του Συμβουλίου γεωργονομισματικών διατάξεων (2) έχει καθορίσει μια αντιστοιχία μεταξύ των διατάξεων του αγρονομισματικού καθεστώτος που εφαρμόζεται από την 1η Ιανουαρίου 1993 και εκείνου που εφαρμοζόταν προηγουμένως-
ότι ο κανονισμός (ΕΟΚ) αριθ. 3824/92 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 784/93 (4), καθόρισε τον κατάλογο των τιμών και των ποσών που προσαρμόζονται σε Ecu συνεπεία των νομισματικών επανευθυγραμμίσεων- ότι πρέπει να προσαρμοσθεί το σχετικό κείμενο για να ληφθούν υπόψη οι επιπτώσεις επί της προσεχούς περιόδου εμπορίας της επανευθυγράμμισης που έλαβε χώρα στις 13 Μαΐου 1993 και των ιδιαιτεροτήτων του τομέα του λυκίσκου-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη των σχετικών επιτροπών διαχείρισης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 3 τελευταίο εδάφιο του κανονισμού (ΕΟΚ) αριθ. 3824/92 αντικαθίσταται από το ακόλουθο κείμενο:
"Όσον αφορά τα προϊόντα των τομέων των οποίων η περίοδος εμπορίας 1993/94 αρχίζει πριν από τις 14 Μαΐου 1993, εφαρμόζεται από την αρχή της περιόδου εμπορίας 1994/95.
Όσον αφορά την ενίσχυση στους παραγωγούς λυκίσκου, εφαρμόζεται από την έναρξη ισχύος του κανονισμού του Συμβουλίου που καθορίζει το ποσό της ενισχύσεως στον παραγωγό για τη συγκομιδή 1992."
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 28 Μαΐου 1993.

Labels: 2
17
6